વસ્ત્રાલ કચેરીમાં પ્રવેશ કરો એટલે લાઈસન્સ શાખા એવું બોર્ડ જોવા મળશે. અહીં પૂછપરછ માટે કેબિન બનાવવામાં આવી છે. ભાગ્યે જ કોઈ કર્મચારી ત્યાં હાજર હોય છે, જોકે લાઈટ અને પંખા જ ચાલુ હોય છે, ઠેરઠેર દીવાલો પર પાનની પિચકારીઓ જોવા મળે છે તેમજ ગ્રાઉન્ડ ફ્લોર પર પ્રતીક્ષાખંડમાં જે ખુરશીઓ તેમજ વોટરકૂલર છે તે પણ ભંગાર હાલતમાં પડ્યાં છે, તેનો નિકાલ કરવામાં આવતો નથી, જેના કારણે અરજદારોને નીચે બેસવું પડે છે તેમજ આરટીઓ કચેરીની મોડલ ડિઝાઇન જે કાચની પેટીમાં મૂકવા આવી છે તે પણ પહેલા ફ્લોર પર આવેલી છે અને તે મોડલની આજુબાજુ ધૂળ જામી ગઇ છે.